CELEX: 31992D0369
Language: ro
Date: 1992-06-24 00:00:00
Title: Decizia Comisiei din 24 iunie 1992 de modificare a anexei III la Directiva 90/539/CEE a Consiliului privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație, în ceea ce privește condițiile de vaccinare a păsărilor de curte

03/Volumul 11
            
            
               RO
            
            
               Jurnalul Ofícial al Uniunii Europene
            
            
               58
            
         31992D0369
   
               L 195/25
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 24 iunie 1992
   de modificare a anexei III la Directiva 90/539/CEE a Consiliului privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație, în ceea ce privește condițiile de vaccinare a păsărilor de curte
   (92/369/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 90/539/CEE a Consiliului din 15 octombrie 1990 privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (1), astfel cum a fost modificată ultima dată prin Directiva 91/496/CEE (2), în special articolul 34,
   întrucât anexa III la Directiva 90/539/CEE prevede în prezent, în mod special, ca păsările de curte destinate schimburilor intracomunitare să fie vaccinate cu vaccinuri conforme cu cerințele Farmacopeii Europene;
   întrucât monografiile din Farmacopeea Europeană nu sunt disponibile pentru multe dintre vaccinurile pentru păsări de curte utilizate în prezent în statele membre;
   întrucât ar trebui modificată anexa menționată anterior în vederea autorizării unor vaccinuri care nu figurează în mod necesar în monografiile Farmacopeii Europene;
   întrucât prezenta decizie este conformă cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Anexa III la Directiva 90/539/CEE se înlocuiește cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 24 iunie 1992.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 303, 31.10.1990, p. 6.
   
      (2)  JO L 268, 24.9.1991, p. 56.
   ANEXĂ
   
      
         „ANEXA III
         CONDIȚII PRIVIND VACCINĂRILE PĂSĂRILOR DE CURTE
         
                     1.
                  
                  
                     În cazul vaccinării păsărilor de curte destinate schimburilor sau a celor de la care provin ouăle destinate incubației, vaccinurile folosite trebuie să aibă o autorizație de comercializare eliberată de autoritatea responsabilă din statul membru pe teritoriul căruia sunt utilizate.
                  
               
                     2.
                  
                  
                     Criteriile de folosire a vaccinurilor în cadrul programelor de vaccinare de rutină împotriva bolii Newcastle pot fi stabilite de Comisie.”